ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE
privind încadrarea drumului judeţean 172J Măgura Ilvei (172D) - Rodna (DN 17D) - Valea Vinului, km 0+000 – 18+120, cu lungime sector de  17,730 km din categoria funcţională a drumurilor judeţene în categoria funcţională a drumurilor de interes local, 
a comunelor Măgura Ilvei și Rodna
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;

Având în vedere:
- expunerea de motive nr. IX/2649/18.02.2016 a Preşedintelui Consiliului Judeţean Bistriţa-Năsăud;
- raportul nr. VB/2651/18.02.2016 al Direcției tehnice, investiții, lucrări publice din cadrul Consiliului Județean Bistrița-Năsăud;                                                                                                                                                                                                                                                                                                                                                                                   
- Hotărârea Consiliului Local al comunei Rodna nr. 21 din 28.05.2015 privind solicitarea de modificare a încadrării unui drum județean, comunicată prin adresa nr. 4097/05.06.2015 a Consiliului Local al comunei Rodna, înregistrată la Consiliul Județean Bistrița-Năsăud cu nr. IVB/9110/08.06.2015;

- Hotărârea Consiliului Local al comunei Rodna nr. 10 din 28.01.2016 privind modificarea Hotărârii Consiliului Local al comunei Rodna nr. 21 din 28.05.2015 referitor la solicitarea de modificare a încadrării unui drum județean, comunicată prin adresa nr. 735/02.02.2016 a Consiliului Local al comunei Rodna, înregistrată la Consiliul Județean Bistrița-Năsăud cu nr. V/1781/03.02.2016; 
        -  Hotărârea Consiliului Local al comunei Măgura Ilvei nr. 41 din 24.10.2014 privind solicitarea de modificare a încadrării unui drum județean, comunicată prin adresa nr. 157/21.01.2016 a Consiliului Local al comunei Măgura Ilvei, înregistrată la Consiliul Județean Bistrița-Năsăud cu nr. V/2078/08.02.2016;

         -  prevederile art. 7, art. 8, art. 12 alin. (2) din Ordonanța de Guvern nr. 43/1997 privind regimul drumurilor, republicată, cu modificările şi completările ulterioare; 
        - prevederile Anexei nr. 2., pct. 21 din Hotărârea de Guvern nr. 540/2000 privind aprobarea încadrării în categorii funcţionale a drumurilor publice şi a drumurilor de utilitate privată deschise circulaţiei publice, cu modificările şi completările ulterioare; 
          - prevederile Anexei nr. 1, pct.  II. Domeniul public județean, pct.1 din Legea nr. 213 din 17 noiembrie 1998 privind bunurile proprietate publică, cu modificările şi completările ulterioare;
          - prevederile Anexei nr. 1, Secțiunea I, pozitia 20 din Hotărârea de Guvern nr. 905/2002 privind atestarea domeniului public al judeţului Bistriţa-Năsăud, precum şi al municipiului, oraşelor şi comunelor din judeţul Bistriţa-Năsăud, cu modificările şi completările ulterioare;
- raportul nr. IBa/2956/24.02.2016 al Comisiei de urbanism;
- raportul nr. IBa/2959/24.02.2016 al Comisiei economice.

În temeiul prevedrilor art. 45 alin. (3), art. 91 alin. (1) lit. c), art. 98, art. 115 alin. (1) lit. c) şi art. 120 din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se încadrează drumul judeţean DJ 172J Măgura Ilvei (172D) - Rodna (DN 17D) - Valea Vinului, km 0+000 – 18+120, cu lungime sector de  17,730 km, din categoria funcţională  a drumurilor de interes judeţean a judeţului Bistriţa Năsăud în categoria funcţională drumurilor de interes local, după cum urmează:

        (1). Comuna Măgura Ilvei - DJ 172J - sectorul km 0+000-2+700, Măgura Ilvei (DJ 172D) - Dealul Neamțului (limită UAT Măgura Ilvei), 2,700 km.
         (2). Comuna Rodna - DJ 172J - sectorul 2+700-18+120, Dealul Neamțului (limită UAT Rodna) - DN 17D - Valea Vinului, 15,030 km.
         Art.2.  Direcția tehnică, investiții, lucrări publice din cadrul Consiliului Județean Bistrița-Năsăud va face demersurile legale pentru actualizarea Anexelor 2 și 3 la Hotărârea de Guvern nr. 540/2000 privind aprobarea încadrării în categorii funcţionale a drumurilor publice şi a drumurilor de utilitate privată deschise circulaţiei publice, cu modificările şi completările ulterioare, precum și pentru modificarea inventariului bunurilor care aparțin domeniului public al județului Bistrița-Năsăud.
         Art.3. Comunele Măgura Ilvei și Rodna vor adopta hotărâri privind încadrarea drumului judeţean 172J Măgura Ilvei (172D) - Rodna (DN 17D) - Valea Vinului din categoria funcţională a drumurilor judeţene în categoria funcţională a drumurilor de interes local, precum și pentru completarea inventarului bunurilor care aparțin domeniului public, potrivit legii.
        Art.4. Prezenta  hotărâre a fost adoptată cu un  număr  de 29 voturi   « pentru ».
Art.5. Cu ducerea la îndeplinire a prevederilor prezentei hotărâri se încredinţează Direcția tehnică, investiții, lucrări publice - Serviciul administrare drumuri, lucrări publice şi Direcţia economică din cadrul Consiliului Judeţean Bistriţa-Năsăud.
Art.6. Prezenta hotărâre se comunică de către Serviciul administraţie şi relaţii publice cu:

· Administratorul public;

· Serviciul administrare drumuri, lucrări publice;
· Direcția administrație locală;
· Direcţia economică;
· Primăria comunei Măgura Ilvei;
· Primăria comunei Rodna; 
· Instituţia Prefectului judeţul Bistriţa-Năsăud;
PREŞEDINTE,
EMIL RADU MOLDOVAN

Contrasemnnează:

   SECRETARUL JUDEŢULUI,
     MICA OPREA
Nr. 23
Din 24.02.2016

